**ΠΡΟΚΗΡΥΞΗ ΥΠΟΤΡΟΦΙΩΝ 2025 -2026**

Η Περιφέρεια Ανατολικής Μακεδονίας και Θράκης, ανταποκρινόμενη στην πρωτοβουλία των εκπαιδευτικών φορέων Mediterranean College και ΣΑΕΚ ΑΛΦΑ του Εκπαιδευτικού Ομίλου ΞΥΝΗ, οι οποίοι προσφέρουν εννέα (9) υποτροφίες για το ακαδημαϊκό έτος 2025-2026, ενισχύοντας το δικαίωμα όλων των νέων στην εκπαίδευση, σε μια δύσκολη οικονομική συγκυρία για τη χώρα μας, καλεί τους ενδιαφερόμενους να υποβάλουν αίτηση με τα σχετικά δικαιολογητικά **από τη Δευτέρα 18-08-2025 έως και την Τετάρτη 10-09-2025.**

**Ι. ΠΕΡΙΓΡΑΦΗ ΑΝΤΙΚΕΙΜΕΝΟΥ**

Υποτροφίες Διδάκτρων στην Περιφέρεια Ανατολικής Μακεδονίας και Θράκης ως εξής:

**1. MEDITERRANEAN COLLEGE**

* **ΤΕΣΣΕΡΙΣ υποτροφίες διδάκτρων για το α’ έτος σπουδών, στα προγράμματα Bachelor**

Για τη συνέχιση των σπουδών με υποτροφία, οι υπότροφοι θα πρέπει να έχουν συνεχή φοίτηση και καλή επίδοση, με βαθμολογία έτους >60%. Στις υποτροφίες δεν περιλαμβάνονται τα ετήσια fees προς το Βρετανικό Πανεπιστήμιο και τα τέλη έκδοσης πτυχίου/αποφοίτησης.

**2. ΣΑΕΚ ΑΛΦΑ**

* **ΤΕΣΣΕΡΙΣ ετήσιες υποτροφίες** διδάκτρων
* **ΜΙΑ πλήρης υποτροφία** διδάκτρων

**II. OΡΟΙ & ΠΡΟΫΠΟΘΕΣΕΙΣ**

1. Οι υποτροφίες αφορούν αποκλειστικά στο ακαδημαϊκό έτος 2025-2026.
2. Οι δικαιούχοι μπορούν να επιλέξουν οποιαδήποτε ειδικότητα/πρόγραμμα σπουδών τους ενδιαφέρει, μεταξύ των ειδικοτήτων και των προγραμμάτων

σπουδών που παρέχονται από τους φορείς: *ΣΑΕΚ ΑΛΦΑ και MEDITERRANEAN COLLEGE.*

1. Από τη διαδικασία αξιολόγησης και απόδοσης υποτροφιών εξαιρούνται ήδη εγγεγραμμένοι ή/ και ενεργοί σπουδαστές στους προαναφερθέντες εκπαιδευτικούς φορείς.
2. Οι δικαιούχοι μπορούν να επιλέξουν να σπουδάσουν σε οποιοδήποτε παράρτημα των προαναφερθέντων φορέων τους εξυπηρετεί, σε Αθήνα, Πειραιά, Γλυφάδα ή Θεσσαλονίκη.
3. Από τις υποτροφίες για τις ΣΑΕΚ ΑΛΦΑ, τέσσερις αφορούν στο 1ο έτος σπουδών και μία αφορά σε πλήρη, διετή φοίτηση.
4. Οι υποτροφίες στο MEDITERRANEAN COLLEGE αφορούν στο 1ο έτος σπουδών και για τη συνέχιση των σπουδών με υποτροφία, ο/η υπότροφος θα πρέπει να έχει συνεχή φοίτηση (συνεπή παρακολούθηση) και ετήσια βαθμολογία πάνω από 60%.
5. Για το MEDITERRANEAN COLLEGE, τo ετήσιο κόστος των fees του συνεργαζόμενου βρετανικού πανεπιστημίου/φορέα πιστοποίησης καθώς και τα τέλη έκδοσης πτυχίου/αποφοίτησης καλύπτονται αποκλειστικά από τον/την υπότροφο.
6. Το MEDITERRANEAN COLLEGE καλύπτει το τέλος αίτησης στα προγράμματα.
7. Για την κατοχύρωση των υποτροφιών, οι υποψήφιοι πρέπει να πληρούν τις ελάχιστες προϋποθέσεις εισαγωγής τους στο πρόγραμμα σπουδών της επιλογής τους.
8. Οι προαναφερθέντες εκπαιδευτικοί φορείς διατηρούν το δικαίωμα να μην προσφέρουν κάποιο πρόγραμμα σπουδών, σε περίπτωση χαμηλής συμμετοχής. Σε αυτήν την περίπτωση, ο/η υπότροφος μπορεί να επιλέξει κάποιο άλλο πρόγραμμα.
9. Μετά την ανάδειξη των υποτρόφων με Απόφαση της Περιφέρειας, η Περιφέρεια θα πρέπει να αποστείλει στον Εκπαιδευτικό Όμιλο ΞΥΝΗ τη λίστα των επιλεγέντων υποτρόφων, καθώς και τη λίστα των υποψηφίων που δεν επελέγησαν, προκειμένου να προσφερθεί από τον ως άνω Όμιλο ειδική έκπτωση στα δίδακτρα σε όλους τους ενδιαφερόμενους που αντιμετωπίζουν οικονομικά προβλήματα. Συγκεκριμένα, θα πρέπει να αποσταλούν τα εξής στοιχεία τους: ονοματεπώνυμο, διεύθυνση κατοικίας, τηλέφωνο, e-mail, τίτλος σπουδών (πχ. απόφοιτος ΓΕΛ, ΕΠΑΛ, ΤΕΙ, ΑΕΙ, κλπ).

**ΙΙΙ. ΔΙΚΑΙΟΛΟΓΗΤΙΚΑ ΚΑΙ ΑΝΑΔΕΙΞΗ ΥΠΟΤΡΟΦΩΝ**

Καλούνται οι ενδιαφερόμενοι να υποβάλουν την αίτησή τους, καθώς και τα απαιτούμενα δικαιολογητικά σε ηλεκτρονική μορφή στη Διεύθυνση Δια Βίου Μάθησης, Απασχόλησης, Εμπορίου και Τουρισμού της Περιφέρειας Α.Μ.Θ, στη διεύθυνση ηλεκτρονικού ταχυδρομείου (e-mail): [diedu@pamth.gov.gr](mailto:diedu@pamth.gov.gr) από Δευτέρα 18-08-2025 έως και την Τετάρτη 10-09-2025. Τηλέφωνα Επικοινωνίας: 2531354205, 2531354209, 2531354225.

**Απαιτούμενα δικαιολογητικά:**

* Η Αίτηση - Υπεύθυνη Δήλωση Χορήγησης Υποτροφίας συμπληρωμένη και υπογεγραμμένη (διαθέσιμη στην επίσημη ιστοσελίδα της Περιφέρειας Ανατολικής Μακεδονίας και Θράκης [**www.pamth.gov.gr**](http://www.pamth.gov.gr))
* Αντίγραφο Δελτίου Αστυνομικής Ταυτότητας ή Διαβατηρίου
* Τίτλος σπουδών (π.χ. απόφοιτος ΓΕΛ, ΕΠΑΛ, ΤΕΙ, ΑΕΙ κλπ)
* Βεβαίωση μονίμου κατοικίας

ΠΡΟΣΟΧΗ: Η μη προσκόμιση των απαιτούμενων δικαιολογητικών αποτελεί λόγο αποκλεισμού από το πρόγραμμα.

Η επιλογή των υποτρόφων γίνεται από την Περιφέρεια Ανατολικής Μακεδονίας και Θράκης.

Σε περίπτωση που ο αριθμός των αιτήσεων των ενδιαφερομένων είναι μεγαλύτερος του αριθμού των υποτροφιών στην κάθε περίπτωση, η επιλογή θα γίνει μετά από δημόσια κλήρωση στη Διεύθυνση Δια Βίου Μάθησης, Απασχόλησης, Εμπορίου και Τουρισμού της Περιφέρειας Α.Μ.Θ. (Φιλίππου 82, Κομοτηνή).

Η προκήρυξη των υποτροφιών, με όλους τους όρους/προϋποθέσεις και τη διαδικασία ανάδειξης των υποτρόφων, η αίτηση χορήγησης υποτροφίας, καθώς και η ανακοίνωση των ονομάτων των επιλεγέντων υποτρόφων, θα αναρτηθούν στην επίσημη ιστοσελίδα της Περιφέρειας Ανατολικής Μακεδονίας και Θράκης [www.pamth.gov.gr](http://www.pamth.gov.gr).

Τα προσωπικά δεδομένα των αιτούντων προορίζονται για χρήση από την Περιφέρεια, δεν θα υποστούν περαιτέρω επεξεργασία και θα τηρηθεί αυστηρά το απόρρητο. Σε περίπτωση απόρριψης της αίτησης ο φάκελος των δικαιολογητικών θα είναι στη διάθεση των αιτούντων.

Για πληροφορίες σχετικά με τους τομείς σπουδών, οι ενδιαφερόμενοι μπορούν να ενημερώνονται από τους εκπαιδευτικούς φορείς χορήγησης των υποτροφιών:

* ΣΑΕΚ ΑΛΦΑ Αθήνας: Πατησίων 31, τηλέφωνο 210 5279500
* ΣΑΕΚ ΑΛΦΑ Πειραιά: Φίλωνος 39, τηλέφωνο 210 4120714
* ΣΑΕΚ ΑΛΦΑ Γλυφάδας: Λ. Βουλιαγμένης 57, τηλ. 210 9640117
* ΣΑΕΚ ΑΛΦΑ Θεσσαλονίκης: Βαλαωρίτου 9, τηλ. 2310 552406
* Mediterranean College Αθήνας: Πατησίων 107 & Παλλήνης 8, τηλ. 210 8899600
* Μediterranean College Θεσσαλονίκης: Εγνατίας 2-4, 2310 287779, 2310 547708

Ηλεκτρονικές διευθύνσεις φορέων:

http://www.iekalfa.gr, http//alfastydies.gr

http://www.medcollege.edu.gr, http//medcollege.edu.gr/ypopshifioifoithtes/mps/